
Α ΠΟΦΑΣΕΙ Σ 

Αριθμ. 14031 (1) 


Σύσταση διαδημοτικής επιχείρησης ύδρευσης αποχέτευ¬ 
σης με την επωνυμία «Διαδημοτική ΕπιχείρησηΎδρευ- 
σης-Αποχέτευσης Βορείου Άξονα Νομού Χανίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του νόμου 1069/1980 «περί κινήτρων δια 
την ίδρυση επιχειρήσεων υδρεύσεως και αποχετεύσεως» 
ΦΕΚ ΑΊ91/23.8.1980. 

2. Τις διατάξεις του άρθρου 6 του ν. 2307/1995 (ΦΕΚ 
ΑΊ13/1995). 

3. Τις διατάξεις του άρθρου 1 παρ.1 του ν. 2647/1998 (ΦΕΚ 
Α'237/1998). 

4. Τις διατάξεις του ν. 2503/97 «Διοίκηση, οργάνωση, στε- 
λέχωση της Περιφέρειας και άλλες διατάξεις». 

5. Τις διατάξεις των άρθρων 277 έως 292 του π.δ. 410/95 
(ΦΕΚ 231/1995). 

6. Την υπ’ αριθμ. 25027/1984 απόφαση του Υπουργού Εσω¬ 
τερικών (ΦΕΚ Β'244/1984). 

7. Τις υπ’ αριθμ. 17,104,112 και 165/2005 αποφάσεις των 
δημοτικών συμβουλίων των Δήμων Βουκολιών, Νέας Κυ¬ 
δωνιάς, Κολυμβαρίου και Πλατανιά αντίστοιχα. 

8. Την από το Φεβρουάριο του 2005 συνταχθείσα οικο¬ 
νομοτεχνική μελέτη. 

9. Το γεγονός ότι από τις δ/ξεις της απόφασης αυτής 
δεν προκαλείται δαπάνη σε βάρος των προϋπολογισμών 
των Δήμων, αποφασίζουμε: 

Τη σύσταση Διαδημοτικής ΕπιχείρησηςΎδρευσης - Απο¬ 
χέτευσης αποτελούμενη από τους Δήμους Πλατανιά-Νέας 
Κυδωνιάς - Βουκολιών και Κολυμβαρίου Νομού Χανίων με 
τα παρακάτω χαρακτηριστικά: 


Επωνυμία: «Διαδημοτική ΕπιχείρησηΎδρευσης - Αποχέ¬ 
τευσης Βορείου Άξονα Νομού Χανίων». 

ΗΈδρα της επιχείρησης θα είναι στη περιοχή του Δήμου 
Πλατανιά. 

Σκοπός της επιχείρησης είναι: 

• Η μελέτη, κατασκευή, συντήρηση, εκμετάλλευση έρ¬ 
γων μεταφοράς, η διοίκηση και λειτουργία των δικτύων 
ύδρευσης και αποχέτευσης ακαθάρτων και όμβριων υδά- 
των καθώς και των μονάδων επεξεργασίας λυμάτων και 
αποβλήτων της περιοχής αρμοδιότητας της. 

• Τα έργα συγκέντρωσης, μεταφοράς και διάθεσης απορ¬ 
ριμμάτων, 

• Η μελέτη, κατασκευή, συντήρηση, εκμετάλλευση, διοί¬ 
κηση και λειτουργία των δικτύων τηλεθέρμανσης (Τ/Θ) για 
την περιοχή της αρμοδιότητα της. 

Η Διαδημοτική ΕπιχείρησηΎδρευσης - Αποχέτευσης εί¬ 
ναι νομικό πρόσωπο ιδιωτικού Δικαίου με κοινωφελή χα¬ 
ρακτήρα και διέπεται ως προς την οργάνωση, εκτέλεση, 
λειτουργία και συντήρηση των έργων της αρμοδιότητας 
της καθώς και τις πηγές χρηματοδότησης της από τις 
διατάξεις του ν. 1069/1980. Για τα λοιπά θέματα εφαρμό¬ 
ζονται οι διατάξεις του π.δ. 410/1995 και οι κανόνες της 
ιδιωτικής οικονομίας. 

Περιοχή αρμοδιότητας της επιχείρησης είναι η διοικητική 
περιφέρεια των τεσσάρων Δήμων Πλατανιά-Νέας Κυδωνιάς 
- Βουκολιών και Κολυμβαρίου. Τα Δημοτικά Διαμερίσματα 
των Δήμων θα εντάσσονται σταδιακά στις αρμοδιότητες 
της Διαδημοτικής ΕπιχείρησηςΎδρευσης - Αποχέτευσης 
Βορείου Άξονα Νομού Χανίων, με την κατασκευή σ'αυτά 
του αποχετευτικού δικτύου και της έναρξης εξυπηρέτησης 
τους από τον βιολογικό καθαρισμό. 

Η σύσταση της επιχείρησης δικαιολογείται από τους 
λόγους: 

1. Οι Δήμοι Πλατανιά, Κολυμβαρίου και Νέας Κυδωνιάς 
υδροδοτούνται μέσω δικτύων τα οποία υφίστανται από 
πολλών ετών με αποτέλεσμα να απαιτείται άμεση αντικα¬ 
τάσταση (σχεδιασμός, μελέτη, χρηματοδότηση, υλοποίηση 
έργων), σύγχρονη και αποτελεσματική διαχείριση. Οι Δή¬ 
μοι λόγω των προβλημάτων που παρουσιάζουν οι αγωγοί 
δαπανούν ετησίως σημαντικά ποσά σε αποκαταστάσεις, 
ενώ ταυτόχρονα χάνονται άσκοπα μεγάλες ποσότητες 
πόσιμου νερού εξαιτίας διαρροών που υπάρχουν στα δί¬ 
κτυα. Ο Δήμος Βουκολιών αντιμετωπίζει μέχρι σήμερα τον 
τομέα της ύδρευσης με σχετική επιτυχία έχοντας ανα¬ 
πτύξει στο μεγαλύτερο μέρος της περιφέρειας του, στην 
βάση μελετών, κεντρικό και συνοικιακό δίκτυο σύγχρονων 
προδιαγραφών. Με τις επενδύσεις του εξασφάλισε υψηλό 
ποσοστό αξιοποίησης των υδάτινων πόρων και σχετική 

επάρκεια παροχής με πολύ χαμηλό κόστος λόγω της φυ¬ 
σικής ροής του νερού. Το γεγονός αυτό ζητά να συνεκτι- 
μηθεί από την υπό σύσταση διαδημοτική επιχείρηση για 
την διαμόρφωση της τιμής καταναλωτή στην περιοχή του 
Παρόλη την προσπάθεια του είναι βέβαιο επίσης ότι για 
την ολοκληρωμένη αντιμετώπιση της ύδρευσης χρειάζονται 
συμπληρωματικές μελέτες, υλοποίηση μιας σειράς έργων 
και εξειδικευμένο διαχειριστικό φορέα τον οποίο ο Δήμος 
Βουκολιών δεν διαθέτει. 

2. Οι Δήμοι αντιμετωπίζουν έντονα προβλήματα από την 
ανυπαρξία δικτύου όμβριων υδάτων και ακαθάρτων λυμά¬ 
των. Αποτέλεσμα των ανωτέρω είναι να δημιουργούνται 
κίνδυνοι υγείας από τα λύματα. Επιβεβλημένη είναι η συλ¬ 
λογή και επεξεργασία των λυμάτων που επιβαρύνουν το 
περιβάλλον της ευρύτερης περιοχής, με σκοπό - στόχο την 
επίλυση των προβλημάτων του Δήμου. 

3. Το ζήτημα Ύδρευση - Αποχέτευση είναι αναγκαίο να 
αντιμετωπισθεί από ένα σύγχρονο και αποδοτικό μηχανι¬ 
σμό που θα αναβαθμίσει την παροχή των υπηρεσιών προς 
τους πολίτες, που ως τώρα παρέχονταν από την Δημοτική 
Υπηρεσία. Οι νέες δομές που αναμένεται να αναπτυχθούν 
στους Δήμους επιβάλλουν την σχεδίαση και την παρέμ¬ 
βαση σε μια ευρύτερη περιοχή, με στόχο την προστασία 
του περιβάλλοντος. 

4. Τα προβλεπόμενα από τον ν. 1069/1980 κίνητρα και 
η προοπτική εξασφάλισης χρηματοδότησης έργων στον 
τομέα ύδρευσης - αποχέτευσης από το πρόγραμμα Δη¬ 
μοσίων Επενδύσεων, από προγράμματα της Ευρωπαϊκής 
Ένωσης, από δανειοδότηση και από ίδιους πόρους της 
νέας επιχείρησης επιβάλλουν τη σύσταση και λειτουργία 
της Ενιαίας Διαδημοτικής Επιχείρησης Ύδρευσης - Απο¬ 
χέτευσης Δήμων. 

5. Με τη σύσταση αυτής σύμφωνα με τις διατάξεις του ν. 
1069/1980 που έχει διοικητική και οικονομική αυτοτέλεια και 
ευελιξία αντιμετωπίζεται ριζικά, μεθοδικά και μακροχρόνια 
όλο το κύκλωμα ύδρευσης και αποχέτευσης των Δήμων 
που συμμετέχουν στην επιχείρηση, με την εκτέλεση και λει¬ 
τουργία των συναφών έργων ύδρευσης και αποχέτευσης. 

Περιουσία της επιχείρησης αποτελούν σύμφωνα με το 
άρθρο 8 του ν. 1069/1980 τα έργα ύδρευσης - αποχέτευσης 
που έχουν εκτελεσθεί ή θα εκτελεσθούν με βάση τις με¬ 
λέτες που έχουν εγκριθεί ή θα εγκριθούν στην διοικητική 
περιφέρεια των Δήμων, καθώς επίσης όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο 
δίκτυο και οι μονάδες επεξεργασίας πόσιμου νερού και 
υγρών αποβλήτων και κάθε άλλο στοιχείο που θα παρα- 
χωρηθεί από τους Δήμους και αναφέρονται στην Οικονο¬ 
μοτεχνική Μελέτη σύστασης της επιχείρησης. Οι Δήμοι 
Κολυμβαρίου και Βουκολιών θα παραχωρήσουν τα δίκτυα 
τους σταδιακά με την εξέλιξη του έργου αποχέτευσης στα 
γεωγραφικά όρια των Δήμων. 

Ο τρόπος εκμετάλλευσης των έργων και των υπηρεσιών 
θα γίνεται σύμφωνα με τις διατάξεις του ν. 1069/1980, κα¬ 
θώς και με κανονισμούς που θα συνταχθούν σε συμφωνία 
με τις διατάξεις του Νόμου ή κάθε άλλου νόμου που θα 
αντικαθιστά ή θα τροποποιεί αυτόν. 

Έσοδα της επιχείρησης σύμφωνα με τις διατάξεις των 
άρθρων 10 ως και 16 και 27 και 28 του ν. 1069/1980 είναι: 

♦ Το ειδικό τέλος για την μελέτη, κατασκευή και επέκτα¬ 
ση των έργων ύδρευσης και αποχέτευσης που υπολογίζεται 
σε ποσοστό 80% επί της αξίας του νερού (άρθρο 10 §1 εδ. 
α και 11 ν. 1069/1980). 

♦ Το ειδικό τέλος 3% όπως αυτό αντικαταστάθηκε από 
το άρθρο 43 του ν. 2065/92 (άρθρο 10 § 1 εδ. β και 12 ν. 
1069/1980). 

♦ Το τέλος σύνδεσης μετά του δικτύου της αποχέτευσης 
(άρθρο 10 § 1 εδ. γ’ ν. 1069/1980). 


♦ Η δαπάνη διακλάδωσης και σύνδεσης προς τον αγωγό 
ύδρευσης και της αποχέτευσης (άρθρο 10 § 1 εδ. δ’ και 
άρθρο 15 ν. 1069/1980). 

♦ Το τέλος σύνδεσης μετά του δικτύου της ύδρευσης 
(άρθρο 10 § 1 εδ. ε’ ν. 1069/1980). 

♦ Το τέλος χρήσης υπονόμων (άρθρο 10 § 1 εδ. στ' και 
άρθρο 16 ν. 1069/1980). / Η αξία νερού που καταναλώνεται 
(άρθρο 10 § 1 εδ. ζ’ ν. 1069/1980). / Η εγγύηση χρήσης υδρο¬ 
μετρητή (άρθρο 10 § 1 εδ. η’ ν. 1069/1980). 

♦ Η δαπάνη μετατόπισης αγωγών διακλαδώσεων ύδρευ¬ 
σης - αποχέτευσης (άρθρο 10 §1 εδ. θ' ν. 1069/1980). 

♦ Οι συνεισφορές τρίτων για έργα προς εκτέλεση (άρθρο 
10 § 1 εδ. Γ ν. 1069/1980) / Οι πρόσοδοι από την περιουσία 
ή το τίμημα από την εκποίηση αυτής (άρθρο 10 § 1 εδ. ιβ’ 
ν. 1069/1980). 

♦ Δάνεια, κληρονομιές, δωρεές και λοιπές επιχορηγήσεις 
(άρθρο 10 § 1 εδ. ιγ’ ν. 1069/1980) και τέλος 

♦Έσοδα που εισπράττονται από την εφαρμογή των δια¬ 
τάξεων των άρθρων 27 και 28 του ν. 1069/1980, καθώς και 
κάθε νόμιμη πρόσοδος. 

♦ Έσοδα από την κατασκευή έργων. 

♦ Έσοδα από αποκομιδή απορριμμάτων ή δικτύων τηλε- 
θέρμανσης (Τ/Θ). 

Διοίκηση 

Το ρόλο και τις εξουσίες των Δημοτικών Συμβουλίων των 
Δήμων στην περίπτωση μιας ΑΜΙΓΟΥΣ ΔΗΜΟΤΙΚΗΣ ΕΠΙΧΕΙ¬ 
ΡΗΣΗΣ, θα έχει ένα Διαδημοτικό Όργανο που θα εκλέγεται 
από τους οικείους Δήμους και θα αποτελείται αποκλειστικά 
από μέλη των Δημοτικών Συμβουλίων αυτών.Έτσι: 

♦ Ο Δήμος Πλατανιά θα έχει το 52% των εκπροσώπων, 
ήτοι 13 εκπροσώπους στο Διαδημοτικό Οργανο. 

♦ Ο Δήμος Νέας Κυδωνιάς θα έχει το 20% των εκπροσώ¬ 
πων, ήτοι 5 εκπροσώπους στο Διαδημοτικό Οργανο. 

♦ Ο Δήμος Κολυμβαρίου θα έχει το 15% των εκπροσώπων, 
ήτοι 4 εκπροσώπους στο Διαδημοτικό Οργανο. 

♦ Ο Δήμος Βουκολιών θα έχει το 13% των εκπροσώπων, 
ήτοι 3 εκπροσώπους στο Διαδημοτικό Όργανο. 

Ένας τουλάχιστον από τους εκπροσώπους κάθε Δήμου 
θα πρέπει να προέρχεται από τη μειοψηφία. 

Το κάθε Δημοτικό Συμβούλιο οφείλει να ορίσει τα μέλη 
του Διαδημοτικού οργάνου μέσα σε τρεις μήνες από τη 
δημοσίευση της οικείας συστατικής πράξης και γενικότερα 
το αργότερο τρεις μήνες μετά την εγκατάσταση του ως 
νέα Δημοτική αρχή. 

Η θητεία του Διαδημοτικού οργάνου ακολουθεί τη θητεία 
των Δημοτικών Συμβουλίων και σε κάθε περίπτωση λήγει 
το αργότερο τρεις μήνες μετά την εγκατάσταση των νέων 
Δημοτικών Συμβουλίων και της εκλογής αντιπροσώπων στο 
Διαδημοτικό Οργανο. 

Το Διαδημοτικό Οργανο εκλέγει τον Πρόεδρό του. Οι 
διατάξεις που εφαρμόζονται για την εκλογή αυτή, είναι οι 
διατάξεις του Δημοτικού και Κοινοτικού Κώδικα για την 
εκλογή Προέδρου του Δημοτικού Συμβουλίου. Επίσης, 
ορίζει γραμματέα για τα πρακτικά που τηρεί. Καθήκοντα 
γραμματέα του διαδημοτικού οργάνου μπορούν να ανατί¬ 
θεται από τον Πρόεδρό του και σε υπάλληλο του Δήμου 
από τον οποίο προέρχεται ο Πρόεδρος. 

Το Διαδημοτικό Οργανο συνέρχεται τακτικά τουλάχιστον 
τρεις φορές το χρόνο και έκτακτα όταν οι υποθέσεις της 
επιχείρησης το απαιτούν. Το όργανο αυτό συγκαλείται από 
τον Πρόεδρό του, ο οποίος υποχρεώνεται να το συγκαλέσει 
και όταν το ζητήσει το ένα πέμπτο των μελών του ή το 
Διοικητικό Συμβούλιο της επιχείρησης, με γραπτή αίτηση 
στην οποία αναφέρονται τα θέματα που θα συζητηθούν. 
Αν ο Πρόεδρος δεν το συγκαλέσει μέσα σε δεκαπέντε 
μέρες από την υποβολή της αίτησης, το όργανο συνέρχε¬ 
ται ύστερα από πρόκληση εκείνων που υπέβαλαν αίτηση 

και αποφασίζει για τα θέματα για τα οποία είχε ζητηθεί 
η σύγκληση του. Το διαδημοτικό όργανο συγκαλείται με 
γραπτή πρόσκληση που αναφέρει τον τόπο, την ημερομηνία 
και την ώρα που θα συνέλθει το όργανο και τα θέματα που 
θα συζητηθούν. Η πρόσκληση στέλνεται με τηλεγράφημα ή 
επιστολή στα μέλη του οργάνου τουλάχιστον δέκα μέρες 
πριν από τη συνεδρίασή του. Αν υπάρχει κατεπείγουσα 
ανάγκη, πρέπει να αναφέρεται στην πρόσκληση. Σ' αυτήν 
την περίπτωση η πρόσκληση μπορεί να επιδοθεί το λιγό¬ 
τερο σε τρεις μέρες από την συνεδρίαση του οργάνου. 
Με απόφασή του το όργανο αυτό υποχρεούται να ψηφίσει 
Κανονισμό λειτουργίας του, που θα προσδιορίζει τον τρό¬ 
πο λειτουργίας του, την αντικατάσταση των μελών του, 
τη νόμιμη λειτουργία του με ελλιπή σύνθεση κ.λ.π. και τα 
οποία θα ρυθμίζονται αναλογικά με την περίπτωση διοί¬ 
κησης ΔΕΥΑ από ένα μόνο Δήμο. Στις συνεδριάσεις του 
οργάνου κρατούνται πρακτικά. Κάθε δαπάνη που αφορά 
τη λειτουργία του οργάνου αυτού και την αποζημίωση του 
γραμματέα καταβάλλεται από τη διαδημοτική επιχείρηση 
με ειδική εντολή του Προέδρου του διαδημοτικού οργά¬ 
νου. Το ύψος της αποζημίωσης του γραμματέα ορίζεται με 
απόφαση του οργάνου αυτού. 

Το Διαδημοτικό Όργανο, ορίζει τα μέλη του Διοικητικού 
Συμβουλίου της επιχείρησης. 

Η επιχείρηση διοικείται από εννιαμελές (9) Διοικητικό 
Συμβούλιο που θα αποτελείται από το Πρόεδρο και οκτώ 
(8) μέλη. Μέλη του Διοικητικού Συμβουλίου της Επιχείρη¬ 
σης δύνανται να είναι ο Δήμαρχος, Δημοτικοί Σύμβουλοι, 
κάτοικοι και δημότες της περιοχής κάθε Δήμου. 

Ειδικότερα το 9μελές Διοικητικό Συμβούλιο της Δ.Ε.Υ.Α. 
θα αποτελείται από: 

1. Δύο (2) τουλάχιστον αιρετούς εκπροσώπους του Δήμου 
Πλατανιά, εκ των οποίων ο ένας θα προέρχεται από τη μει¬ 
οψηφία, και ακόμα έναν (1) τουλάχιστον αιρετό εκπρόσωπο 
της πλειοψηφίας από καθένα από τους υπόλοιπους Δήμους 
Βουκολιών, Νέας Κυδωνιάς και Κολυμβαρίου. Οι παραπάνω 
αιρετοί εκπρόσωποι θα μετέχουν στο Διαδημοτικό Όργανο 
ως τακτικά μέλη και θα ορίζονται στο Δ.Σ. της επιχείρη¬ 
σης από το Διαδημοτικό Όργανο υποχρεωτικά, μετά από 
σύμφωνη γνώμη των αντίστοιχων Δημοτικών Συμβουλίων 
των τεσσάρων Δήμων. 

2. Έναν (1) τουλάχιστον εκπρόσωπο συλλόγου ή κοινωνι¬ 
κού φορέα της περιοχής, που θα ορίζεται μαζί με τον ανα¬ 
πληρωτή του από το Διαδημοτικό Όργανο και ο οποίος θα 
έχει γνώση σχετική με το αντικείμενο της επιχείρησης. 

3. Το Δ.Σ. συμπληρώνεται από πολίτες δημότες των Δή¬ 
μων, που θα συμμετέχουν στην Διαδημοτική Επιχείρηση 
Ύδρευσης - Αποχέτευσης και θα ορίζονται από το Διαδημο¬ 
τικό Όργανο μαζί με τους αναπληρωτές τους, οι οποίοι θα 
έχουν γνώση σχετική με το αντικείμενο της επιχείρησης. 

Σε περίπτωση που η επιχείρηση θα απασχολεί περισ¬ 
σότερους από είκοσι (20) εργαζόμενους τότε στο Διοι¬ 
κητικό Συμβούλιο θα συμμετέχει και εκπρόσωπος των 
εργαζομένων, οπότε μειώνεται κατά έναν ο αριθμός των 
Δημοτών που συμμετέχουν στο Διοικητικό Συμβούλιο της 
Επιχείρησης. 

Ο Πρόεδρος του Διοικητικού Συμβουλίου της επιχείρησης 
ορίζεται με απόφαση του Δημοτικού Συμβουλίου Πλατανιά 
έπειτα από τον ορισμό των μελών του Διοικητικού Συμβου¬ 
λίου της επιχείρησης και αποτελεί μέλος αυτού. Τα υπό¬ 
λοιπα οκτώ (8) μέλη ορίζονται μαζί με τους αναπληρωτές 
τους και από το Διαδημοτικό Όργανο. Ο Αντιπρόεδρος 
εκλέγεται από τα μέλη του Διοικητικού Συμβουλίου της 
επιχείρησης και αντικαθιστά τον Πρόεδρο σε περίπτωση 
απουσίας του. 

Η θητεία του Διοικητικού Συμβουλίου ακολουθεί την θη¬ 


τεία του Διαδημοτικού Οργάνου και λήγει μόλις εγκατα¬ 
σταθούν τα νέα μέλη. 

Σε κάθε περίπτωση, μέλη του Διοικητικού Συμβουλίου 
δεν μπορεί να είναι: 

1. Συγγενείς μεταξύ των εξ αίματος ή αγχιστείας μέχρι 
και του τρίτου βαθμού, 

2. Εργολάβοι ή προμηθευτές της επιχείρησης, 

3. Μέλη Διοικητικού Συμβουλίου ή υπάλληλοι ομοειδούς 
επιχείρησης. 

Τα μέλη του Διοικητικού Συμβουλίου μπορεί να αντικατα- 
σταθούν κατά την διάρκεια της θητείας τους, με απόφαση 
του Διαδημοτικού οργάνου που τα όρισε, που λαμβάνεται 
με πλειοψηφία των 2/3 των μελών του και εφόσον υπάρ¬ 
χουν συγκεκριμένοι λόγοι ή κολλήματα. Εφόσον πρόκειται 
για Δημοτικό Σύμβουλο απαιτείται η σύμφωνη γνώμη του 
Δημοτικού Συμβουλίου που τον όρισε. 

Επιπλέον, για την αντικατάσταση του εκπρόσωπου των 
εργαζομένων απαιτείται η σύμφωνη γνώμη του οργάνου 
που τον πρότεινε. Μέλος του Διοικητικού Συμβουλίου, που 
απουσιάζει από τις συνεδριάσεις του για διάστημα πέρα 
από τρεις μήνες συνεχώς, θεωρείται ότι παραιτήθηκε και 
μπορεί να αντικατασταθεί με απόφαση του Διαδημοτικού 
οργάνου με την απόλυτη πλειοψηφία των μελών του. 

Το Διοικητικό Συμβούλιο συνέρχεται τακτικά τουλάχι¬ 
στο μια φορά το μήνα και έκτακτα όταν οι υποθέσεις της 
επιχείρησης το απαιτούν. Συγκαλείται από τον Πρόεδρο 
του, ο οποίος υποχρεώνεται να το συγκαλέσει και όταν 
το ζητήσει το ένα τρίτο των μελών του Δ.Σ. ή ένας εκ 
των Δημάρχων των Δήμων που μετέχουν στην επιχείρηση 
άσχετα αν μετέχει στο Δ.Σ. αυτής. 

Συγκαλείται από τον Πρόεδρο με έγγραφη πρόσκληση 
προς ένα έκαστο των μελών, επιδιδόμενης τρεις τουλά¬ 
χιστον πλήρεις ημέρας προ της οριζόμενης για την συ¬ 
νεδρίαση. Η πρόσκληση πρέπει να αναφέρει τα θέματα 
της ημερήσιας διάταξης. Σε κατεπείγουσες περιπτώσεις 
η πρόσκληση μπορεί να επιδοθεί και μέσα σε μικρότερη 
προθεσμία, ακόμα και την ημέρα της συνεδρίασης. 

Συνεδριάζει στην έδρα της επιχείρησης (Δήμος Πλατανιά) 
και βρίσκεται σε απαρτία εφόσον ο αριθμός των παρόντων 
είναι μεγαλύτερος από το μισό του νόμιμου αριθμού των 
μελών του. Μέλος του διοικητικού Συμβουλίου που απουσι¬ 
άζει ή κωλύεται δεν μπορεί να αντιπροσωπευθεί από άλλο 
μέλος, αλλ’ αναπληρώνεται μόνον από το νόμιμο αναπλη¬ 
ρωτή του. Στο Διοικητικό Συμβούλιο μετέχει, άνευ ψήφου, 
ως εισηγητής των προς συζήτησιν θεμάτων, ο Γενικός 
Διευθυντής της επιχείρησης. Καθήκοντα γραμματέα του 
Διοικητικού Συμβουλίου ασκεί ένας από τους υπαλλήλους 
της επιχείρησης, οριζόμενος από τον Πρόεδρο. 

Οι αποφάσεις του Διοικητικού Συμβουλίου παίρνονται 
με απόλυτη πλειοψηφία των παρόντων και σε περίπτωση 
ισοψηφίας η ψήφος του προέδρου θεωρείται διπλή. 

Αυξημένες πλειοψηφίες των 2/3 των μελών του Διοικη¬ 
τικού Συμβουλίου και του Διαδημοτικού Οργάνου απαι¬ 
τούνται: 

(α) Για την τιμολόγηση, γενική και ειδική. 

(β) Όταν πρόκειται να αποφασιστούν εξαιρέσεις της τι¬ 
μολόγησης, προς τα πάνω ή προς τα κάτω. Προϋπόθεση 
για την εγκυρότητα μιας τέτοιας απόφασης είναι να δια¬ 
σφαλίζονται τα ειδικά λειτουργικά έξοδα. 

(γ) Γ ια την τροποποίηση των ιδρυτικών προβλέψεων περί 
συμμετοχής, τρόπου λήψεως των αποφάσεων και εκτέλε¬ 
σης έργων μείζονος σημασίας. 

Η ψηφοφορία είναι φανερή εκτός αν ζητηθεί από πέντε 
μέλη (5) μυστική ψηφοφορία. Για τις αποφάσεις του Διοι¬ 
κητικού Συμβουλίου τηρούνται πρακτικά σε ειδικό βιβλίο. 
Τα πρακτικά υπογράφονται από τον πρόεδρο και τα μέλη 
του Διοικητικού Συμβουλίου που παρευρίσκονται στη συ- 

νεδρίαση. Το Διοικητικό Συμβούλιο διοικεί την επιχείρη¬ 
ση και διαχειρίζεται την περιουσία και τους πόρους της. 
Αποφασίζει για κάθε θέμα που αφορά την πορεία των 
υποθέσεων της επιχείρησης, πλην των περιπτώσεων που 
ορίζεται αλλιώς στο Νόμο και επιμελείται των υποθέσεων 
και των συμφερόντων της επιχείρησης και ιδιαίτερα: 

1. Διορίζει τον Γενικό Διευθυντή, 

2. Ψηφίζει το ετήσιο πρόγραμμα των εκτελεστέων έργων 
κατασκευής, συμπλήρωσης και συντήρησης των δικτύων. 

3. Ψηφίζει καταρχήν τον ετήσιο προϋπολογισμό εσόδων 
και εξόδων της επιχείρησης ή τον τροποποιεί και τον υπο¬ 
βάλλει στο Διαδημοτικό Όργανο για έγκριση. 

4. Αποφασίζει για τη λήψη εκτάκτων ή και συμπληρωμα¬ 
τικών πιστώσεων. 

5. Αποφασίζει για την ανάθεση σύνταξης μελετών, έργων 
και προμηθειών και τις εγκρίνει. Επίσης αποφασίζει για τον 
τρόπο εκτέλεσης των έργων και ενεργείας των προμηθειών 
της επιχειρήσεως και εγκρίνει τις αναγκαίες δαπάνες. 

6. Αποφασίζει για την εκποίηση ή εκμίσθωση ακινήτων 
ή κινητών που ανήκουν στην επιχείρηση, για την έγερση 
αγωγών, για συμβιβασμούς, δικαστικούς ή εξώδικους μετά 
από έγκριση και του Διαδημοτικού Οργάνου. 

7. Εγκρίνει καταρχήν τις ετήσιες οικονομικές εκθέσεις 
- απολογισμό και τον ισολογισμό και τις υποβάλλει στο 
Διαδημοτικό Όργανο για έγκριση. 

8. Συντάσσει και προτείνει για έγκριση στο Διαδημοτικό 
Όργανο τον Οργανισμό Εσωτερικής Υπηρεσίας με τον Κα¬ 
νονισμό Προσωπικού καθώς και κάθε τροποποίηση αυτού. 

9. Διορίζει και απολύει το υπαλληλικό και εργατοτεχνικό 
προσωπικό και αποφασίζει για όλες τις μεταβολές της 
υπηρεσιακής του κατάστασης. 

10. Καθορίζει τις τιμές και τους όρους για τη διάθεση 
των προϊόντων της επιχείρησης ή για τη χρήση των υπη¬ 
ρεσιών της. 

11. Αποφασίζει την άσκηση και παραίτηση από οποιοδή- 
ποτε ένδικο μέσο ενώπιον οποιουδήποτε δικαστηρίου και 
διοικητικής αρχής, καθώς και τα σχετικά με δικαστικούς ή 
εξώδικους συμβιβασμούς. 

12. Αποφασίζει τη σύναψη κάθε φύσης δανείων, και μπορεί 
για ασφάλειά τους να εκχωρεί το σύνολο ή μέρος από τις 
προσόδους της επιχείρησης, και αποφασίζει την παροχή 
δικαιωμάτων υποθήκης σε ακίνητά της. 

13. Γνωμοδοτεί για όλα τα θέματα που αφορούν την 
επιχείρηση. 

Σημαντική πλευρά του διευθυντικού δικαιώματος του 
Διοικητικού Συμβουλίου, αφορά στη συμμετοχή φυσικών ή 
νομικών προσώπων ή οργανισμών Τοπικής Αυτοδιοικήσεως 
ή Επιχειρήσεων Κοινής Ωφελείας στη δαπάνη κατασκευής 
αγωγών, και καθορίζει τους όρους καταβολής της δαπάνης 
της συμμετοχής τους, τις τυχόν εγγυήσεις που πρέπει να 
παρασχεθούν. 

Το Διοικητικό Συμβούλιο μπορεί, με απόφαση του, που 
δημοσιεύεται στην Εφημερίδα της Κυβέρνησης, να μετα¬ 
βιβάσει μέρος των αρμοδιοτήτων του σε επιτροπές στις 
οποίες, κατά το Νόμο, πρέπει να συμμετέχουν τρία τουλά¬ 
χιστον τακτικά μέλη του. Κάθε Επιτροπή έχει Πρόεδρο και 
Αντιπρόεδρο. Οι επιτροπές λαμβάνουν εγκύρως αποφάσεις 
αντί του Διοικητικού Συμβουλίου επί των θεμάτων και υπο¬ 
θέσεων που τους έχουν εκχωρηθεί μόνον με ομοφωνία των 
μελών. Αν υπάρξει διαφωνία το θέμα επιλύνει το Διοικητικό 
Συμβούλιο. 

Με απόφαση του Διαδημοτικού οργάνου ύστερα από 
πρόταση του Διοικητικού Συμβουλίου της επιχείρησης, 
μπορεί να ορίζεται η μερική ή πλήρης απασχόληση στην 
επιχείρηση με αμοιβή, μέχρι του ενός τετάρτου των μελών 
του Διοικητικού Συμβουλίου. Στην ίδια απόφαση καθορί¬ 
ζονται τα μέλη που θα απασχοληθούν, οι αρμοδιότητες 


και η αμοιβή τους. Αν το ένα τέταρτο των μελών δεν είναι 
ακέραιος αριθμός, το κλάσμα που προκύπτει στρογγυλεύ¬ 
εται προς τα πάνω. 

Ο Πρόεδρος του Διοικητικού Συμβουλίου εκπροσωπεί 
την επιχείρηση στα δικαστήρια και σε κάθε αρχή κα δίνει 
τους όρκους που επιβάλλεται. Επίσης μπορεί σε περίπτωση 
κινδύνου από αναβολή, χωρίς απόφαση του Διοικητικού 
Συμβουλίου, να εγείρει και αντικρούει αγωγές και να ασκεί 
ένδικα μέσα, να διορίζει πληρεξούσιους και να προβαίνει 
σε κάθε δικαστική ή εξώδικη πράξη που προστατεύει τα 
συμφέροντα της επιχείρησης. Τις πράξεις αυτές υποβάλλει 
αμέσως στο Διοικητικού Συμβούλιο για έγκριση, μαζί με 
ειδική αιτιολόγηση του επείγοντα χαρακτήρα που είχε η 
απόφαση του. 

Επίσης ο Πρόεδρος υπογράφει τα συμβόλαια της επι¬ 
χείρησης. 

Τον Πρόεδρο αναπληρώνει στα καθήκοντά του ο Αντι¬ 
πρόεδρος. 

Με απόφαση του Διοικητικού Συμβουλίου μπορεί να με¬ 
ταβιβάζονται στο Δ/ντή της επιχείρησης αρμοδιότητες του 
Διοικητικού Συμβουλίου. Επιπλέον, ο Γενικός Διευθυντής της 
Επιχείρησης πρόίσταται των υπηρεσιών της επιχείρησης. 
Τα προσόντα, η διαδικασία πρόσληψης και αναπλήρωσης 
του, οι αποδοχές, τα καθήκοντα, τα δικαιώματα, ως και οι 
αρμοδιότητες ορίζονται από τον Οργανισμό της Επιχείρη¬ 
σης. Ο Γ ενικός Διευθυντής της επιχειρήσεως μεριμνά για 
την εκπλήρωση του σκοπού της επιχείρησης, την κατάρτιση 
του ετησίου προγράμματος έργων, την καλή λειτουργία 
και συντήρηση των δικτύων ,την κατάρτιση κάθε έτος του 
προγράμματος επενδύσεων την σύνταξη του προϋπολογι¬ 
σμού εσόδων και εξόδων της Επιχείρησης και την σύνταξη 
του ετησίου απολογισμού της. Επίσης ελέγχει την καθη¬ 
μερινή εργασία της επιχείρησης και ασκεί εποπτεία, έχει 
τη διοίκηση του προσωπικού αυτής και εισηγείται προς 
το Διοικητικό Συμβούλιο για την ανάθεση μελετών καθώς 
και τη σύναψη δανείων και άλλων τρεχόντων ζητημάτων. 
Ο Γ ενικός Διευθυντής μεριμνά επίσης και για την εκτέλε¬ 
ση των αποφάσεων του Διοικητικού Συμβουλίου και των 
επιτροπών. Μετέχει των συνεδριάσεων του Διοικητικού 
Συμβουλίου εισηγούμενος τα προς συζήτηση θέματα, χωρίς 
ψήφο. Προβαίνει ακόμα σε τοποθετήσεις του προσωπικού 
στις προβλεπόμενες θέσεις. 

Το Διοικητικό Συμβούλιο φροντίζει για την εξασφάλιση 
της δημοσιότητας των διαδικασιών και της λειτουργίας 
της επιχείρησης με διάφορα μέτρα, όπως είναι η ενημέρω¬ 
ση των δημοτών με την έκδοση ενημερωτικού φυλλαδίου 
που περιέχει τον Προγραμματισμό, τον Προϋπολογισμό, 
τον Ισολογισμό και άλλα στοιχεία από τη δραστηριότητα 
της επιχείρησης, η δημοσιότητα στη διαδικασία πρόσλη¬ 
ψης προσωπικού, των προμηθειών και ανάθεσης μελετών 
ή έργων. Από το Νόμο παρέχεται η δυνατότητα να μην 
δημοσιεύονται στοιχεία της επιχείρησης, εάν, κατά την 
κρίση του Διοικητικού Συμβουλίου της, από τη δημοσίευ¬ 
ση τους θα βλαφτεί οικονομικά η επιχείρηση, σε σχέση 
με τις άλλες ομοειδείς επιχειρήσεις. Η απαγόρευση αυτή, 
προφανώς ,δεν μπορεί να φθάνει μέχρι του σημείου να 
αναιρείται το δικαίωμα του πολίτη στην πληροφόρηση 
και γενικά στην γνώση του περιεχομένου των εγγράφων 
δημοσίου ενδιαφέροντος. 

Όπου απαιτείται έγκριση των αποφάσεων του Διοικητικού 
Συμβουλίου της επιχείρησης από το αρμόδιο Διαδημοτικό 
Όργανο αυτή γίνεται μέσα σε αποκλειστική προθεσμία από 
τότε που θα του κοινοποιηθούν οι αποφάσεις αυτές, την 
οποία πρέπει να ορίσει εξ’ αρχής το Διαδημοτικό Όργανο 
. Αν περάσει η προθεσμία αυτή χωρίς να έχει εκδοθεί 
απόφαση του, θεωρείται ότι η απόφαση του Διοικητικού 
Συμβουλίου της επιχείρησης έχει εγκριθεί. 

Αρχικά, κάθε φορά που έχουν γίνει δημοτικές εκλογές, 
και πρέπει να επακολουθήσει η εκλογή των μελών του 
διαδημοτικού οργάνου και, στη συνέχεια, του διοικητικού 
Συμβουλίου, την πρόσκληση στα μέλη του Διαδημοτικού 
Οργάνου απευθύνει ο εκλεγείς Δήμαρχος της έδρας της 
επιχείρησης, δηλαδή ο εκλεγείς Δήμαρχος Πλατανιά. Στον 
Πρόεδρο του Διοικητικού Συμβουλίου στην περίπτωση που 
δεν είναι Δήμαρχος μπορεί να καταβάλλεται για τις πα¬ 
ρεχόμενες στην επιχείρηση υπηρεσίες του αποζημίωση, 
καθοριζόμενη με απόφαση του Γενικού Γραμματέα της 
Περιφέρειας μετά από πρόταση του Διοικητικού Συμβου¬ 
λίου της Επιχείρησης, που, δεν μπορεί να υπερβαίνει το 
ποσό των εξόδων παράστασης που εισπράττει ο Δήμαρ¬ 
χος του Δήμου Πλατανιά. Σε περίπτωση απουσίας του 
Προέδρου του Διοικητικού Συμβουλίου λόγω ασθένειας ή 
άδειας πέραν του μηνάς, η αποζημίωση αυτή καταβάλλεται 
εξ ημισείας σε αυτόν και τον αναπληρωτή του. Κατά τον 
ίδιο τρόπο στον Πρόεδρο, τα μέλη και τον Γραμματέα του 
Διοικητικού Συμβουλίου, μπορεί να παρέχεται, για τη συμ¬ 
μετοχή τους στις συνεδριάσεις αποζημίωση. Η αποζημίωση 
του Προέδρου, των μελών, του εισηγητή και γραμματέα 
του Δ.Σ. της επιχείρησης καθορίζεται με απόφαση του 
Γ ενικού Γ ραμματέα της Περιφέρειας μετά από πρόταση του 
Διοικητικού Συμβουλίου της Επιχείρησης και, σύμφωνα με 
τις ισχύουσες διατάξεις, δεν μπορεί να υπερβαίνει το ύψος 
του μέγιστου ποσού που εισπράττουν τα μέλη του δημοτι¬ 
κού συμβουλίου ανά συνεδρίαση του Δήμου Πλατανιά ως 
αποζημίωση για τη συμμετοχή τους στις συνεδριάσεις του 
Δημοτικού Συμβουλίου. 

Διάλυση και εκκαθάριση της επιχείρησης: Η επιχείρηση 
διαλύεται με απόφαση των μετόχων που συγκεντρώνουν 
την πλειοψηφία των 2/3 του κεφαλαίου και έγκριση της 
Περιφέρειας. 

Η επιχείρηση διαλύεται: (α) όταν λήξει χωρίς να παρατα- 
θεί η διάρκεια της επιχείρησης, (β) σε περίπτωση πτώχευ¬ 
σης της επιχείρησης. Τη διάλυση επιχείρησης ακολουθεί η 
εκκαθάριση. Εκτός από την περίπτωση της πτώχευσης, η 
εκκαθάριση γίνεται από εκκαθαριστές που ορίζονται από 
τα Δημοτικά Συμβούλια, με βάση τη σύνθεση του Δια¬ 
δημοτικού Οργάνου. Σε περίπτωση αδυναμίας μπορεί να 
προβλέπονται ειδικοί εκκαθαριστές. Με τον ορισμό των 
εκκαθαριστών παύει αυτοδίκαια η εξουσία των μελών του 
Διοικητικού Συμβουλίου και οι αρμοδιότητές του ασκούνται 
από τους εκκαθαριστές, εκτός από τις αρμοδιότητες που 
αυτό θα κρατήσει σύμφωνα με το νόμο. Επίσης με τον 
ορισμό των εκκαθαριστών παύει αυτοδίκαια η εξουσία των 
ελεγκτών. Οι διοριζόμενοι εκκαθαριστές οφείλουν, μόλις 
αναλάβουν τα καθήκοντά τους, να ενεργήσουν απογραφή 
της περιουσίας της επιχείρησης. Στην εκκαθάριση διεκ- 
περαιώνονται οι εκκρεμείς υποθέσεις, εισπράττονται οι 
απαιτήσεις, ρευστοποιείται η περιουσία και πληρώνονται 
τα χρέη της επιχείρησης. Το υπόλοιπο περιέρχεται στους 
επί μέρους Δήμους που έχουν συστήσει την επιχείρηση, 
κατά το λόγο συμμετοχής εκάστου στο κεφάλαιο .Οι λο¬ 
γαριασμοί της εκκαθάρισης εγκρίνονται από τα Δημοτικά 
Συμβούλια, τα οποία κατά πλειοψηφία αποφασίζουν για 
την απαλλαγή των εκκαθαριστών, από κάθε ευθύνη. Για 
να θεωρηθούν απαλλαγμένοι οι εκκαθαριστές, πρέπει να 
έχουν συμφωνήσει τουλάχιστον τα δημοτικά συμβούλια 
των Δήμων, που συγκεντρώνουν την πλειοψηφία του κατα¬ 
βεβλημένου κεφαλαίου. Αν η διάλυση της επιχείρησης έγινε 
λόγω λήξης της διάρκειας ή λόγω πτώχευσης, που όμως 
ανακλήθηκε ή περατώθηκε με συμβιβασμό, είναι δυνατή η 
αναβίωση της επιχείρησης με απόφαση είτε όλων των Δή¬ 
μων που αντιπροσώπεύαν την πλειοψηφία του κεφαλαίου, 
με αποφάσεις των Δημοτικών Συμβουλίων και απόφαση 
της Περιφέρειας. 


Διοικητικές Αλλαγές: Εάν κατά τη διάρκεια της ύπαρξης 
της Επιχείρησης συμβεί διοικητική αλλαγή όσον αφορά 
την ύπαρξη ή τη μορφή ενός ή περισσοτέρων των κατά 
το χρόνο δημοσίευσης της σχετικής διάταξης συμμετεχό- 
ντων Δήμων, είτε τα όρια ενός ή περισσοτέρων απ’ αυτούς 
μεταβληθούν, η Επιχείρηση δεν διαλύεται. Εάν η τύχη της 
Επιχείρησης δεν προβλέπεται ειδικά από το Νόμο, τα επί 
μέρους Δημοτικά Συμβούλια μπορούν να προβλέψουν για 
τη συνέχιση της κατά τη νέα μορφή ΟΤΑ που θα πρόκειται 
να προκύψει, ρυθμίζοντας τις σχετικές λεπτομέρειες. 

Αποχώρηση: Αποχώρηση ενός ή περισσοτέρων Δήμων 
από την Επιχείρηση γίνεται με τεκμηριωμένες αποφάσεις 
του καθενός Δημοτικού Συμβουλίου που θα το ζητήσει και 
με σύμφωνη γνώμη των τεσσάρων πέμπτων του Διαδημο¬ 
τικού Οργάνου και έγκριση Περιφέρειας. 

Στο Δήμο που εξέρχεται καταβάλλεται από την Επιχεί¬ 
ρηση μόνο το ποσοστό του κεφαλαίου και τα περιουσιακά 
στοιχεία που εισέφερε σύμφωνα με τα οριζόμενα στην 
περιουσία της επιχείρησης Ο αποχωρών Δήμος δεν έχει 
κανένα άλλο δικαίωμα στο υπόλοιπο κεφάλαιο και τα πε¬ 
ριουσιακά στοιχεία της επιχείρησης. 

Η διάρκεια της επιχείρησης είναι 50 χρόνια από τη δη¬ 
μοσίευσή της σχετικής πράξεως στο ΦΕΚ. 

Διάθεση Κερδών 

Το τμήμα των καθαρών κερδών της Επιχείρησης δια¬ 
νέμεται στους δήμους που συμμετέχουν ανάλογα με το 
ποσοστό συμμετοχής τους στο Διαδημοτικό Όργανο της 
επιχείρησης. Ποσοστό 5% επί των ανταποδοτικών εσό¬ 
δων της επιχείρησης θα αποδίδεται στο Δήμο Πλατανιά, 
ο οποίος έχει όλες τις εγκαταστάσεις του βιολογικού σαν 
τέλος χρήσης γης Βιολογικού. 

Το διαδημοτικό όργανο θα έχει και την εξουσία διορι¬ 
σμού ελεγκτών για τον τακτικό διαχειριστικό έλεγχο που 
προβλέπεται από το Νόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 27 Οκτωβρίου 2005 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 14037 (2) 

Σύσταση Νομικού Προσώπου με την επωνυμία «Σχολική 
Επιτροπή Ενιαίου Λυκείου Δήμου Νέας Κυδωνιάς». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1 .Τις διατάξεις 

α) του άρθρου 203 του π.δ. 410/1995 του Δημοτικού και 
Κοινοτικού Κώδικα και 

β) του άρθρου 5 παρ.8-15 του ν. 1894/90 «Για την Ακαδημία 
Αθηνών και άλλες εκπαιδευτικές διατάξεις». 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 6730/2003 απόφαση του Γεν.Γραμματέα 
Περιφέρειας Κρήτης «Περί ορισμού εισηγητών και μεταβί¬ 
βασης εξουσίας υπογραφής». 

4. Την υπ’ αριθμ. 98/2005 απόφαση του Δημοτικού Συμ¬ 
βουλίου του Δήμου Νέας Κυδωνιάς περί σύστασης σχολικής 
επιτροπής, αποφασίζουμε: 

Α) Συστήνουμε στον Δήμο Νέας Κυδωνιάς Νομού Χανι¬ 
ών Νομικό Πρόσωπο με την επωνυμία «Σχολική Επιτροπή 
Ενιαίου Λυκείου Δήμου Νέας Κυδωνιάς». 

Β) Σκοπός του Νομικού Προσώπου είναι: 

1. Η διαχείριση των πιστώσεων που διατίθενται για τις 

λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.α. 

2. Η καταβολή αμοιβής των καθαριστριών. 

3. Η εκτέλεση έργων για επισκευή και συντήρηση του 
σχολείου και του κάθε είδους εξοπλισμού του. 

4. Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας Εκπαίδευσης για τον εφοδι¬ 
ασμό από τον Οργανισμό Σχολικών Κτιρίων των αντίστοι¬ 
χων σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βιβλία 
για τις αντίστοιχες βιβλιοθήκες. 

5. Η διαχείριση των εσόδων από την εκμετάλλευση των 
σχολικών κυλικείων και η λήψη κάθε άλλου μέτρου που κρί- 
νεται αναγκαίο για την στήριξη της διοικητικής λειτουργίας 
της σχολικής μονάδας. 

Γ) Πόροι του Νομικού Προσώπου είναι: 

1. Η ετήσια επιχορήγηση του Κράτους. 

2. Η ετήσια επιχορήγηση του Δήμου. 

3. Κάθε είδους εισφορές, δωρεές, κληρονομιές και κλη¬ 
ροδοσίες. 

4. Εισπράξεις από το αντίτιμο των παρεχομένων πραγ¬ 
μάτων ή Υπηρεσιών. 

5. Οι πρόσοδοι από την περιουσία του. 

Δ) Το Νομικό πρόσωπο διοικείται από Συμβούλιο που 
ορίζεται με απόφαση του Δημοτικού Συμβουλίου σύμφωνα 
με τις διατάξεις του άρθρου 203 του π.δ. 410/1995 «περί 
Δ.Κ.Κ και του άρθρου 5 παρ.8 του ν. 1894/1990 η θητεία του 
οποίου ακολουθεί την θητεία του δημοτικού συμβουλίου. 

Ε) Η εκπροσώπηση του Νομικού Προσώπου προς κάθε 
Δημόσια Αρχή και τα Δικαστήρια γίνεται από τον Πρόε¬ 
δρο του και όταν αυτός απουσιάζει ή κωλύεται από τον 
Αντιπρόεδρο. 

ΣΤ) Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Νέας Κυδωνιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 24 Οκτωβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αριθμ. 15313 (3) 

Τροποποίηση του Οργανισμού Εσωτερικής Υπηρεσίας 
Δημ. Καντάνου, Ν. Χανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1 .Τις διατάξεις του ν. 11881/1981 καθώς και τις όμοιες του 
ν. 2307/1995. 

2. Τη ν. 64/2005 απόφαση του Δ.Σ. Δήμου Καντάνου. 

3. Την 6 πρ. 4/29.9.2005 απόφαση του Υπηρεσιακού Συμ¬ 
βουλίου Ο.Τ.Α Ν. Χανίων. 

4. Την υπ’ αριθμ. 6730/12.8.2005 εξουσιοδοτική απόφαση 
του Γενικού Γραμματέα Περιφέρειας Κρήτης, αποφασί¬ 
ζουμε: 

Τροποποιούμε τον Ο.Ε.Υ του Δήμου Καντάνου ως εξής: 

Στο Άρθρο 1 προστίθενται: 

4. Γραφείο Κ.Ε.Π. Λ168556 

5. Γ ραφείο Γ εωργικής Ανάπτυξης και περιβάλλοντος. 

Μετά το άρθρο 4 προστίθενται άρθρα 5 και 6 ως εξής: 

Άρθρο 5 

Αρμοδιότητες Γ ραφείου Κ.Ε.Π. 

1. Ενημερώνει και πληροφορεί τους πολίτες για τις ενέρ¬ 


γειες που απαιτούνται για την διεκπεραίωση των διοικη¬ 
τικών υποθέσεων. 

2. Παραλαμβάνει αιτήσεις πολιτών για την διεκπεραίωση 
υποθέσεων τους από τις Δημόσιες Υπηρεσίες. 

3. Ελέγχει την πληρότητα των αιτήσεων των πολιτών και 
σε περίπτωση που για την διεκπεραίωση των υποθέσεων 
απαιτούνται δικαιολογητικά που δεν υποβάλλονται με την 
αίτηση, τα ΚΕΠ τα αναζητεί και τα παραλαμβάνει με οποιο- 
δήποτε πρόσφορο τρόπο από τις αρμόδιες Υπηρεσίες μετά 
από σχετική εξουσιοδότηση των πολιτών. 

4. Διαβιβάζει πλήρης τους φακέλους των υποθέσεων των 
πολιτών, στην αρμόδια για διεκπεραίωση τους Υπηρεσία, 
με οποιονδήποτε πρόσφορο τρόπο. Επιπλέον παρέχει τις 
εξής υπηρεσίες: 

Επικύρωση διοικητικών εγγράφων, Θεώρηση γνησίου υπο¬ 
γραφής, Χορήγηση Παραβολών, χαρτοσήμων και υπεύθυνων 
δηλώσεων, Χορήγηση του αποδεικτικού φορολογικής ενημε¬ 
ρότητας μέσω τηλεομοιοτυπίας. Τέλος διεκπεραιώνει οποιεσ- 
δήποτε άλλες υποθέσεις που, με αποφάσεις του Υπουργού 
ΕΣ.Δ.Δ.Α και του αρμόδιου υπουργού, θα καθοριστούν ότι θ 
διεκπεραιώνονται από τα ΚΕΠ σύμφωνα με τα όσα προβλέ- 
πονται στην παρ. 1 του άρθρου 31 του ν. 3103/2002. 

Άρθρο 6 

Αρμοδιότητες Γραφείου Γεωργικής Ανάπτυξης 
και Περιβάλλοντος 

1. Επεξεργασία προτάσεων προς τις αρμόδιες υπηρεσίες 
για την προστασία και διαχείριση δασικών περιοχών του 
Δήμου. 

2. Σε συνεργασία με την Τεχνική Υπηρεσία διατύπωση 
προτάσεων μελέτης και εκτέλεσης έργων υποδομής (π.χ 
δασικής οδοποιίας, κτιρίων, διευθέτησης δασικών . χειμάρ- 
ρων, κατασκευής υδατοδεξαμενών, κατασκευής σημείων 
υδροληψίας για πυροσβεστικά οχήματα, υποδομών βοσκο¬ 
τόπων, χώρων αναψυχής, αντιπυρικών ζωνών κ.λ.π). 

3. Διατύπωση προτάσεων στο Δασαρχείο ή στο Τμήμα 
Αναδασώσεων του Υπουργείου Αγροτικής Ανάπτυξης και 
Τροφίμων για την αναδάσωση περιοχών. 

4. Συμμετοχή του Δήμου στην οργάνωση της πυροπρο¬ 
στασίας των δασών. 

5. Υποβολή προτάσεων στην Ε.Ε. και στο Υπουργείου 
Αγροτικής Ανάπτυξης και Τροφίμων για χρηματοδότηση 
ενεργειών προστασίας / αξιοποίησης δασών και ανάπτυξης 
ορεινών /μειονεκτικών περιοχών. 

6. Επεξεργασία προτάσεων προς τις αρμόδιες υπηρεσίες 
για την εκπόνηση μελετών, τη σύνταξη σχεδίων και την 
υλοποίηση προγραμμάτων για την αγροτική ανάπτυξη της 
περιοχής του Δήμου. 

7. Παροχή συμβουλευτικών υπηρεσιών και ενημέρωση / 
πληροφόρηση των αγροτών σε θέματα γεωπονίας. 

8. Υποστήριξη της συμμετοχής του Δήμου στην κατάρτι¬ 
ση των Νομαρχιακών Προγραμμάτων αγροτικής ανάπτυξης 
και παρακολούθηση των εφαρμοζόμενων μέτρων. 

9. Συνεργασία με τα αρμόδια τμήματα της Ν.Α και συμ¬ 
μετοχή σε προγράμματα ενημέρωσης για την ανάπτυξη 
νέων βιολογικών καλλιεργειών, την εφαρμογή προγραμ¬ 
μάτων αναδιάρθρωσης, την προστασία των περιοχών γης 
υψηλής παραγωγικότητας, την ορθολογική αξιοποίηση των 
βοσκοτόπων. 

10. Συμμετοχή σε προγράμματα στης Ν.Α της Περιφέρειας 
και του κράτους για την ισόρροπη ανάπτυξη της γεωργικής 
βιομηχανίας, την ενημέρωση για την τήρηση των περιβαλ¬ 
λοντικών όρων λειτουργίας. 

11. Εντοπισμός ελλείψεων αγροτικής οδοποιίας και άλλων 
έργων υποδομής (υδραυλικών-εγγειοβελτιωτικών έργων) 
και υποβολή σχετικών προτάσεων στις αρμόδιες υπηρεσίες 
του Νομού και της Περιφέρειας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21723 


Τροποποιείται το άρθρο 10- ως προς τις θέσεις που 
προβλέπονται ανά κατηγορία και κλάδο οι οποίες διαμορ¬ 
φώνονται ως εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ: 

Π.ΕΙ Διοικητικού Θέσεις 3 

Π.Ε 9 Γεωπόνων Θέση 1 

Π.Ε 3 Πολιτικού Μηχανικού θέση 1 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ: 

Τ.Ε3 Τεχνολόγων Πολιτικών Μηχανικών θέση 1 
Τ.Ε17 Διοικητικού - Λογιστικού θέσεις 2 
Τ.Ε17 Οικονομικού - Λογιστικού θέση 1 
Τ.Ε Ηλεκτρολόγου Μηχανικού θέση 1 
ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Δ.Ε1 Διοικητικού θέση 1 
Δ.Ε23 Ειδικού Προσωπικού θέση 1 
Δ.Ε 24 Ηλεκτρολόγου θέση 1 
Δ.Ε28 Χειριστή μηχανημάτων θέση 1 
ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Υ.Ε16 Εργατών καθαριότητας θέσεις 3 
Υ.Ε16 Εργατών γενικών καθηκόντων θέσεις 23. 
Αναριθμούνται τα άρθρα 5 εώς 14 σε 7 εώς 16 κατά τα λοι¬ 
πά εξακολουθεί να ισχύει η 7502/8.7.1999 απόφασή μας. 

Από τις διατάξεις της απόφασης αυτής προκαλείται δα¬ 
πάνη εις βάρος του προϋπολογισμού οικ. έτους 2005 του 
Δήμου Καντάνου 15.000,00 Ευρώ η οποία έχει εγγράφει 
στους Κ.Α 00-6135,70-6011,20-6041 και 10-6011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 27 Οκτωβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
Κ. ΜΠΑΤΑΚΗΣ 

-♦- 

Αριθμ. 15302 (4) 

Τροποποίηση του Οργανισμού Εσωτερικής Υπηρεσίας 
Δημ. Βάμου, Ν. Χανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις του ν. 1188/1981 καθώς και τις όμοιες του 
ν. 2307/1995. 

2. Την υπ’ αριθμ. 79/2005 απόφαση του Δ.Σ. Δήμου Βά¬ 
μου. 

3. Την 2 παρ. 4/29.9.2005 απόφαση του Υπηρεσιακού Συμ¬ 
βουλίου Ο.Τ.Α. Ν. Χανίων. 

4. Την υπ’ αριθμ. 6730/12.8.2003, εξουσιοδοτική απόφαση 
του Γ.Γ. περιφέρειας Κρήτης, αποφασίζουμε: 

Τροποποιούμε τον Ο.Ε.Υ. του Δήμου Βάμου ως εξής: 
Στις δραστηριότητες των υπηρεσιών του Δήμου Βάμου 
προσθέτονται οι εξής διοικητικές ενότητες: 

1. Αυτοτελές γραφείο κέντρου εξυπηρέτησης πολιτών. 

2. Γ ραφείο Ειδικών Συμβούλων, Ειδικών Συνεργατών και 
Επιστημονικών Συνεργατών. 

3. Νομική Υπηρεσία 

Μετά το άρθρο 2 που αφορά Την Διάρθρωση του Γρα¬ 
φείου Προγραμματισμού και ανάπτυξης και Δασών Προ¬ 
στίθεται το άρθρο 3 για το Αυτοτελές γραφείο Κέντρου 
Εξυπηρέτησης Πολιτών με τις παρακάτω αρμοδιότητες. 

Α) Ενημερώνει και πληροφορεί τους πολίτες για τις ενέρ¬ 
γειες που απαιτούνται για την διεκπεραίωση διοικητικών 
υποθέσεων. 

Β) Παραλαμβάνει αιτήσεις πολιτών, για τη διεκπεραίωση 
υποθέσεων τους από τις Υπηρεσίες του Δημοσίου, τα στοι¬ 
χεία των οποίων καταχωρεί σε ειδικό πρωτόκολλο. 

Γ) Διαθέτει για διευκόλυνση τους έντυπα αιτήσεων Κατά 


το άρθρο 3 παράγραφο 3 του κώδικα Διοικητικής Διαδι¬ 
κασίας (ν. 2690/99). 

Δ) Ελέγχει την πληρότητα των αιτήσεων των πολιτών 
και σε περίπτωση που για τη διεκπεραίωση της υπόθεσης 
απαιτούνται δικαιολογητικά που δεν υποβάλλονται μαζί με 
την αίτηση. Το ΚΕΠ τα αναζητά και τα παραλαμβάνει με 
οποιοδήποτε πρόσφορο τρόπο από τις αρμόδιες Υπηρεσί¬ 
ες, μετά από σχετική εξουσιοδότηση των πολιτών. 

Ε) Διαβιβάζει πλήρεις τους φακέλους των υποθέσεων 
των Πολιτών, στην αρμόδια για την διεκπεραίωσή τους 
Υπηρεσία, με οποιοδήποτε τρόπο.Το τελικό έγγραφο απο- 
στέλλεται από την αρμόδια Υπηρεσία και πάλι στο ΚΕΠ 
υποβολής της αρχικής αίτησης, από το οποίο το παρα- 
λαμβάνει ο πολίτης ή του αποστέλλεται από το ΚΕΠ στην 
διεύθυνση που έχει δηλωθεί με συστημένη επιστολή και 
με αντικαταβολή. 

Στ) Επιπλέον το ΚΕΠ παρέχει και τις εξής Υπηρεσίες: 

Επικύρωση διοικητικών εγγράφων Θεώρηση γνησίου 
υπογραφής. Χορήγηση παραβολών, κινητών επισήμων και 
υπεύθυνων δηλώσεων. Χορήγηση του αποδεικτικού φο¬ 
ρολογικής ενημερότητας μέσω ηλεκτρονικής διασύνδε¬ 
σης με το σύστημα «ΤΑΧΙ8». Γενικά θα διεκπεραιώνει κάθε 
διοικητική διαδικασία που θα περιγράφεται στις κοινές 
αποφάσεις του Υπουργού Εσωτερικών Δημόσιας Διοίκη¬ 
σης και Αποκέντρωσης και του κατά περίπτωση αρμόδιου 
Υπουργού που θα εκδίδονται κάθε φορά με τα αντίστοιχα 
έντυπα που θα χρησιμοποιούνται. 

Ζ) Παραλαμβάνει αιτήσεις πολιτών που αποστέλλονται 
από τα ΚΕΠ, η διεκπεραίωση των οποίων εμπίπτει στις 
αρμοδιότητες του Δήμου. 

Η) Προωθεί τα αιτήματα στις αρμόδιες για τη διεκπεραί¬ 
ωσή τους Υπηρεσίες. 

Ο) Παρακολουθεί τη διαδικασία διεκπεραίωσης και την 
τήρηση των νόμιμων χρονικών προθεσμιών. 

I) Παραλαμβάνει το σχετικό έγγραφο και το αποστέλλει 
στο ΚΕΠ της αρχικής υποβολής της αίτησης. 

Κ) Τηρεί τα σχετικά με τη διακίνηση των ανωτέρω ανα- 
φερομένων αιτήσεων πολιτών στατιστικά στοιχεία. 

Κα) Υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών. 

Κβ) Συντάσσει τις ετήσιες εκθέσεις ουσιαστικών προ¬ 
σόντων των υπαλλήλων του τμήματος του ως πρώτος 
κριτής. 

• Προστίθεται το άρθρο 4 που αφορά το Γ ραφείο Ειδικών 
Συμβούλων, Ειδικών Συνεργατών και Επιστημονικών Συνερ- 
γατών(άρθρο 21 ν. 3274/2004) με τις εξής αρμοδιότητες: 

Ο Ειδικός Σύμβουλος, Ειδικός Συνεργάτης ή Επιστημο¬ 
νικός Συνεργάτης ασκεί καθήκοντα επιτελικά και δεν έχει 
αποφασιστική αρμοδιότητα οποιοσδήποτε μορφής. Παρέχει 
συμβουλές και διατυπώνει εξειδικευμένες γνώμες γραπτά 
ή προφορικά για τον συγκεκριμένο τομέα δραστηριοτή¬ 
των, τον οποίο έχει οριστεί να εξυπηρετήσει ( ν. 1416/1984 
άρθρο 67). Το συμβουλευτικό του έργο απευθύνεται προς 
το Δήμαρχο. 

Δεν έχει εκτελεστικές αρμοδιότητες, δεν αποφασίζει 
μόνο εισηγείται, σε συνεργασία πάντα με τους Διευθυ¬ 
ντές, τους Τμηματάρχες και τις αρμόδιες υπηρεσίες του 
Δήμου. 

Υπόκεινται απευθείας στην ιεραρχική εξάρτηση του Δη¬ 
μάρχου για την επικουρία του οποίου έχουν προσληφθεί 
και δεν περιλαμβάνονται στην οργανωτική και βαθμολογική 
κλίμακα που αντιστοιχεί στις θέσεις της κλίμακας αυτής. 

• Προστίθεται το άρθρο 5 που αφορά τη Νομική Υπηρε¬ 
σία (άρθρο 21 ν. 3274/2004) με τις εξής αρμοδιότητες: 

Ασχολείται με την παροχή υπηρεσιών νομικής υποστή¬ 
ριξης για την επίλυση όλων των νομικών θεμάτων του 

Δήμου, των Νομικών Προσώπων και άλλων Ιδρυμάτων του 
Δήμου. 

Παρέχει τις υπηρεσίες του κατά τις εργάσιμες ημέρες 
και ώρες όταν δεν παρίσταται για υποθέσεις του Δήμου, 
τον οποίο εκπροσωπεί παριστάμενος ενώπιον όλων των 
Δικαστικών ή Διοικητικών Αρχών, για την προάσπιση των 
συμφερόντων του Δήμου. 

Ο Δικηγόρος του Δήμου παρίσταται στις συνεδριάσεις 
του Δημοτικού Συμβουλίου και της Δημαρχιακής Επιτροπής, 
σε συζήτηση θεμάτων για τα οποία υπάρχει ανάγκη ειδικής 
ενημέρωσης αυτών, όταν καλείται. 

Είναι από νομική άποψη υπεύθυνος σε ότι αφορά την 
προστασία της ακίνητης Δημοτικής περιουσίας. 

Νομική επεξεργασία και γνωμοδότηση για πράξεις της 
Δημόσιας Διοίκησης που αφορούν τη λειτουργία των υπη¬ 
ρεσιών του Δήμου, ύστερα από ερωτήματα του Δημάρχου 
και των Προϊσταμένων των Υπηρεσιών. Νομική επεξεργα¬ 
σία Προγραμματικών Συμβάσεων του Δήμου, συμβολαίων, 
συμβάσεων εργασίας και έργου, διακηρύξεων δημοπρασιών 
κλπ. 

Ο Δικηγόρος επιλαμβάνεται και των εξής υποθέσεων: 

Α) Επί απαλλοτριώσεων επιλαμβάνεται των δικαστικών 
και εξώδικων υποθέσεων που έχουν σχέση με την εφαρ¬ 
μογή της νομοθεσίας επ’ αυτών και χρήζουν νομικής υπο¬ 
στήριξης προς το συμφέρον του Δήμου. 

Β) Υποθέσεις που έχουν σχέση με την περιουσία του 
Δήμου και απαιτούν δικαστικές και εξώδικες ενέργειες 
( αναπροσαρμογές μισθώσεων, εξώσεις, αναγνωριστικές 
αγωγές, συμβάσεις καταστημάτων ή κατοικιών, ασφαλι¬ 
στικά μέτρα νομής κ.λπ.). 

Γ) Διαφορές επί φορολογικών υποθέσεων που προκύ¬ 
πτουν από την εφαρμογή της κείμενης νομοθεσίας περί 
προσόδων Δήμων και Κοινοτήτων. 

Δ) Υποθέσεις που αφορούν την επίλυση των διαφορών 
που προκύπτουν από τη μη τήρηση των όρων των συμ¬ 
βάσεων και των διαγωνισμών. Συντήρηση της αναγκαίας 
υποδομής του Γ ραφείου για να ανταποκριθεί στις προηγού¬ 
μενες δραστηριότητες (ειδικό Πρωτόκολλο εισερχομένων 
και εξερχόμενων δικαστικών εγγράφων με τα επισυναπτό- 
μενα σ' αυτά στοιχεία, συγκέντρωση νόμων, διαταγμάτων, 
αποφάσεων και νομολογίας που αφορούν τα θέματα που 
απασχολούν το Δήμο). 

• Τροποποιείται και συμπληρώνεται το άρθρο 10 ως 
εξής: 

• ΕΙΔΙΚΕΣ ΘΕΣΕΙΣ 

Συνιστώνται αυτοδίκαια (άρθρο 21 ν. 3274/2004) δύο (2) 
θέσεις Ειδικών Συμβούλων Ειδικών Συνεργατών ή Επιστημο¬ 
νικών Συνεργατών ) που θα διέπονται από τις διατάξεις του 
άρθρου 67 παρ. 4 του ν. 1416/1984 όπως έχουν τροποποιηθεί 
με το άρθρο 57 παρ. 10 του ν. 2218/1994. 

Συνιστάται μια θέση δικηγόρου με μηνιαία αντιμισθία 
(άρθρο 21 ν. 3274/2004). 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕ 

Διοικητικών 

1 (μία) 

ΠΕ9 

Γ εωπόνων 

1 (μία) 

ΠΕΙ 

Οικονομολόγων 

1 (μία) 

ΠΕ3 

Πολιτικών Μηχανικών 

1 (μία) 

ΠΕ 

Περιβάλλοντος 

1 (μία) 

ΠΕΙ 4 

Δασολόγος 

1 (μία) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΤΕ17 

Διοικητικών - Λογιστών 

3 (τρίς) 

ΤΕ3 

Τεχνολόγων Πολιτικών Μηχανικών 

3 (τρίς) 

ΤΕ4 

Τεχνολόγων Μηχ/γων Ηλ/γων 

1 (μία) 

ΤΕ5 

Τεχνολόγων Τοπογράφων Μηχανικών 

1 (μία) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

ΔΕΙ 

Διοικητικών 

6 (έξι) 

ΔΕ23 

Ειδικού Προσωπικού 

1 (μία) 

ΔΕ38 

Χειριστών Ηλεκτρονικών Υπολογιστών 

1 (μία) 

ΔΕ29 

Οδηγών Αυτοκινήτων 

1 (μία) 

ΔΕ30 

Τεχνιτών (υδραυλικός) 

1 (μία) 

ΔΕ28 

Χειριστής Μηχανημάτων 

2 (δύο) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΥΕ16 

Εργατών (συνεργείων) 

3 (τρεις) 


ΘΕΣΕΙΣ ΥΠΑΛΛΗΛΩΝ ΕΙΔΙΚΗΣ ΠΕΡΙΟΡΙΣΜΕΝΗΣ ΔΙΑΒΑΘΜΙΣΗΣ 

(Β’ Μέρους του ν. 1188/1981) 


Κλάδος 


Θέσεις 

ΔΕΙ 

Διοικητικών 

4 (τέσσερις) 


Οι προηγούμενες θέσεις κενούμενες με οποιονδήποτε 
τρόπο καταργούνται. 

• Τροποποιείται το άρθρο 11 ως εξής: 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται από τους εξής κλάδους: 

- Στο αυτοτελές Τμήμα Τεχνικών Υπηρεσιών και Περι¬ 
βάλλοντος προίσταται μόνιμος υπάλληλος του κλάδου 
ΠΕ3 Πολιτικών Μηχανικών ή του κλάδου ΤΕ3 Τεχνολόγων 
Μηχανικών. 

- Στο Αυτοτελές Γ ραφείο Προγραμματισμού και Ανάπτυ¬ 
ξης και Δασών προίσταται μόνιμος υπάλληλος του κλάδου 
ΠΕ Περιβάλλοντος ή κλάδου ΠΕ9 Γεωπόνων ή του ΠΕ14 
Δασολόγων. 

Τον προϊστάμενο Τμήματος που απουσιάζει ή κωλύεται 
αναπληρώνει στα καθήκοντα του ο ανώτερος κατά βαθμό 
υπάλληλος και ο αρχαιότερος, που υπηρετεί στην ίδια ορ¬ 
γανωτική μονάδα και εφόσον ο κλάδος στον οποίο ανήκει 
προορίζεται για κατάληψη θέσεων προϊσταμένων, σύμφωνα 
με τις εκάστοτε ισχύουσες νομοθετικές διατάξεις. 

Τα άρθρα από 3 έως 13 στον ισχύοντος ΟΕΥ αναριθμού- 
νται σε 6 έως 16. 

Κατά τα λοιπά εξακολουθούν να ισχύουν οι 4926/99 και 
1124/04 αποφάσεις μας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου οικ. έτους 
2005 15.000,00 € η οποία έχει εγγράφει στον Κ.Α. 10.6011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 27 Οκτωβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
Κ. ΜΠΑΤΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








